Diari Oficial de la Generalitat Valenciana


Sumari del DOGV 8024, del 21-04-2017 (2017/3308)

RESOLUCIÓ de 4 d'abril de 2017, del director general d'Agricultura, Ramaderia i Pesca, per la qual es designa el Laboratori d'anàlisi de llet de la Universitat Politècnica de València (LICOVAL) com a laboratori autonòmic per a mostres de llet crua de vaca, ovella i cabra derivades dels controls oficials lleters a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8024

Data del DOGV
:   21-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3308


Data del document
:   04-04-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 4 d'abril de 2017, del director general d'Agricultura, Ramaderia i Pesca, per la qual es designa el Laboratori d'anàlisi de llet de la Universitat Politècnica de València (LICOVAL) com a laboratori autonòmic per a mostres de llet crua de vaca, ovella i cabra derivades dels controls oficials lleters a la Comunitat Valenciana. [2017/3308]  
L'article 2.a del Reial decret 368/2005, de 8 d'abril, pel qual es regula el control oficial del rendiment lleter per a l'avaluació genètica en les espècies bovina, ovina i caprina, defineix el control oficial de rendiment lleter com el conjunt d'actuacions l'objectiu de les quals és l'avaluació genètica dels reproductors de les espècies bovina, ovina i caprina d'aptitud lletera per a millorar les produccions làcties i que consistirà en la comprovació sistemàtica de la quantitat de llet produïda i dels seus components, així com l'arreplega d'una altra informació de validesa, per a la seua incorporació als esquemes de selecció aprovats per a les diferents races.  
El paràgraf primer de l'article 4 del Reial decret 368/2005, declara les comunitats autònomes responsables, en l'àmbit de les seues competències, del funcionament del control lleter oficial, que s'executa (diu el paràgraf segon del mateix article) a través dels centres autonòmics, sota la supervisió dels òrgans competents de les comunitats autònomes, i amb la participació i assessorament de les organitzacions o associacions de ramaders oficialment reconegudes per a la gestió dels llibres genealògics de races d'aptitud lletera.  
Així mateix, en l'article 14 del Reial decret 368/2005 s'estableix que en cada comunitat autònoma es disposarà, almenys, d'un laboratori per a realitzar les anàlisis del control lleter oficial designades per l'autoritat competent de cada comunitat autònoma per a l'anàlisi de les mostres oficials garantint l'homogeneïtat i fiabilitat dels resultats.  
En el marc de la llet crua els laboratoris autonòmics de control oficial han d'estar acreditats, d'acord amb la versió en vigor de la norma ISO/IEC 17725, per a les determinacions dels paràmetres següents: greix, proteïna, cèl·lules somàtiques i extracte sec magre, com a requisits establits en l'article 15 del Reial decret 368/2005, de 8 d'abril.  
L'autoritat competent podrà anul·lar la designació com a laboratori autonòmic de control oficial als efectes dels controls oficials lleters, quan deixen de complir-se les condicions exigides en la normativa comunitària i la nacional.  
Per tot això, i vista la sol·licitud de data 17 de febrer de 2017 del responsable del laboratori d'anàlisi i fetes les comprovacions pertinents, resolc:  
  
Article únic. Designació del laboratori autonòmic de control oficial de la llet crua  
Es designa el Laboratori d'anàlisi de llet de la Universitat Politècnica de València (LICOVAL), acreditat per l'Entitat Nacional d'Acreditació (ENAC) norma UNE-EN-ISO17025, com a laboratori autonòmic per a mostres de llet crua de vaca, ovella i cabra derivades dels controls oficials lleters a la Comunitat Valenciana, ubicació en Universitat Politècnica de València, camí de Vera, s/n, València.  
  
DISPOSICIÓ FINAL  
  
Única. Entrada en vigor  
Aquesta resolució entrarà en vigor l'endemà de la publicació en el DOGV.  
Contra aquesta resolució, que no esgota la via administrativa, es podrà interposar un recurs d'alçada en el termini d'un mes, a partir de la seua entrada en vigor davant de la Secretaria Autonòmica d'Agricultura i Desenvolupament Rural de la Conselleria d'Agricultura, Medi Ambient, Canvi Climàtic i Desenvolupament Rural de conformitat amb el que disposen els articles 121 i 122 de la Llei 39/2015, d'1 d'octubre, de procediment administratiu comú de les administracions públiques.  
  
València, 4 d'abril de 2017.- El director general d'Agricultura, Ramaderia i Pesca: Rogelio Llanes Ribas.